Nüwa

U kineskoj mitologiji Nüwa (tradicionalni kineski: 女媧 pojednostavljeni kineski: 女娲 Pinyin: nǚwā) je mitološki lik poznat po tome što je obnovio čovječanstvo nakon velike nesreće. Kasnije tradicije je spominju kao mit stvaranja pripisan Panguu ili Yu Huangu.

Nüwa u različitim ulogama 

S obzirom da se Nüwa različito predstavlja u različitim mitovima, teško ju je točno odrediti kao stvarateljicu, majku, boginju ili čak ženu. Ovisno o mitu, "ona" je bila supruga, sestra, muškarac, plemenski poglavica (ili čak car), stvaratelj, održavatelj. Još nije jasno koji je od tih mitova prvi nastao. No bez obzira na mitove, većina njih Nüwu opisuju kao ženu koja je rađala čovječanstvo nakon velike nesreće.

Nüwa kao Popravljač 
Najstarija književna uloga Nüwe je, po svemu sudeći, održavanje i popravka Nebeskog zida, čije bi rušenje uništilo cijeli svijet. Također valja primijetiti njenu povezanost s mitovima o Velikom potopu.

Dva moćna boga su se posvađala i odlučila svoje razmirice riješiti dvobojem. Kada je vodeni bog Gong Gong vidio da gubi, glavom je udario u Planinu Buzhou (不周山), stup koji je držao nebo. Stup se srušio i zaokrenuo nebo prekma sjeverozapadu a zemlju prema jugoistoku. To je izazvalo velike poplave i patnje za narod. Nüwa je odrezala noge velike kornjače i umetnula ih na mjesto srušenog stupa, pomogavši pri oporavci i začepivši rupe u slomljenom nebu s kamenjem od sedam različitih boja, ali nije bila u stanju u potpunosti ispraviti nebo. To objašnjava kako sunce, mjesec i zvijezde putuju prema sjeverozapadu, a rijeke u Kini teku na jugoistok prema Pacifiku. (ova priča je ista kao i priča Huainanzija; nadodana je kao Održavanje neba)

Druge verzije priče spominje kako je Nüwa krenula na nebo i ispunila rupu svojim tijelom (polu-ljudskim, polu-zmijskim) te tako zaustavila poplavu. Prema ovoj legendi neke od etničkih manjina jugozapadne Kine slave Nüwu kao svoju boginju i neke od tradicionalnih svečanosti poput 'Festival prskanja vodom' se održavaju u čast njene žrtve.

Nüwa kao Stvaratelj 
Druga važna uloga Nüwe je uloga Stvaratelja. Međutim, relativno malo priča joj pripisuju stvaranje svega; obično se vezuje tek uz stvaranje čovječanstva. Mnoge od tih priča govore kako je čovječanstvo stvoreno ili obnovljeno nakon velike katastrofe.

Govori se da je Nüwa postojala na početku svijeta. Bila je usamljena jer nije bilo životinja, pa je počela stvarati životinje i ljude. Prvog dana je stvorila kokoši. Drugog dana je stvorila pse. Trećeg dana je stvorila ovce. Četvrtog dana je stvorila svinje. Petog dana je stvorila krave. Šestog dana je stvorila kamenje. Sedmog dana je počela stvarati ljude od žute gline, izvajavši svakog pojedinačno, ali je nakon nekoliko stotina figura postala umorna od tog teškog posla. Stoga je, umjesto da izvaja po jednu figuru, stavila konop u glinu i počela ga vrtiti tako da bi komadići gline padali svuda naokolo; svaki od tih osoba je posala osoba. Tako su, kako govori priča, plemići i obični ljudi stvoreni od gline izvajane rukom, odnosno razbacanih komadića gline. Druga varijacija ove priče govori kako su se neke od figura istopile na kiši dok je Nüwa čekala da se osuše, pa su tako nastale bolesti i fizičke anomalije.

Nüwa kao supruga ili sestra 
Do doba dinastije Han, u književnosti se zajedno sa svojim suprugom Fuxijem opisivala kao prva od San Huanga, a zajedno su nazivani "roditeljima čovječanstva". Međutim slike koje ih prikazuju kao spojene poluljude-poluzmije datiraju iz Perioda zaraćenih država.

"Govori se" da su u obliku zmajeva ona i njen suprug izdubili rijeke svijeta i isušili močvare.

Nüwa kao boginja naroda Miao 
Nüwa se također smatra boginjom naroda Miao.

Nüwa i mitovi o Velikom potopu 
Mnogi detalji iz priča o Nüwi i potopu su slični detaljima drugih mitova o Velikom potopu širom svijeta, a od njih su najvažniji: 
 svjetska poplava ili katastrofa (Gong Gongova destrukcija)
 uništenje čovječanstva i životinja (izričito opisano)
 odabrani par preživljava kataklizmu (Fuxi i Nuwa u većini kineskih verzija)
 odabrani par preživljava u čamcu ili korablji (Zhuangova verzija)
 sličnost imena (Nuwa, Noa, Nu, Manu, Oannes, itd.)
 obnova čovječanstva nakon razaranja (izričito opisano) 
 živopisno nebesko tijelo (petobojni stup)

Moguće su mnoge druge usporedbe, ali zbog razbacanosti i posrednosti dokaza je prilično teško pronaći neko čvrsto objašnjenje za ovaj fenomen. Također, iako najstariji judeo-kršćanski utjecaj na Kinu datira tek od oko 600. godine, postoji mogućnost da postoje i raniji nedokumentirani utjecaji koji su mnogli utjecati na stvaranje mita. Za mnogo detaljnjija objašnjenja, v. Veliiki potop i Pangu.

Da li je Nüwa povezana s Noom? 
Ako se Biblija gleda sa historijskog stajališta, neke od gore navedenih paralela koresponidraju s određenim detaljima Knjige Postanka. Neke od njih su elemente Fuxija i Nüwe prenijeli na druge detalje Knjige Postanka: 

 Nüwino stvaranje ljudi od raspršenih komadića blata odgovara Adamovog porijeklu od zemlje (kao i u drugim mitovima vezanih uz stvaranje Zemlje, kao što je grčki mit o Deukalionu i Piri koji su stvorili ljude bacajući kamenčiće) 
 bratsko-sestrinski element Fuxija i Nüwe je sličan tome da su Adam i Eva nastali od istog tijela
 Fuxi i Nüwa imaju polu-zmijsko obličkje. Priča o Adamu i Evu uključuje guju koja je utjecala na njih
 preživljavanje poplave od strane Fuxija i Nüwe je slično Noinom preživljavanju poplavu 

Oni koji Bibliju vide kao neupitni historijski izvor često smatraju kako su te sličnosti posljedica činjenice da su se legende razgranale iz prvotnog zajedničkog plemena, čiji su se potomci proširili s Planine Ararat (Knjiga Postanka 6-11).

Nüwa u historiji 
Nüwine slike, kao i slike njenog supruga Fuxija, datiraju iz perioda zaraćenih država. 

Iako se Nüwa u mitologiji obično prikazuje kao žena, poznati kineski historičar Sima Qian (u knjizi Shiji, Poglavlje Benji ili prolog) Nuwu jasno opisuje kao muškarca s prezimenom Feng. Neki naučnici smatraju Nüwu plemenskim poglavicom (ili carem); ostali smatraju da je Nüwa titula.

Nüwa u popularnoj kulturi 
Nüwa je lik u video igri Dynasty Warriors 3 zajedno s Fuxijem. 

Također se pojavljuje u igri građenja grada Emperor: Rise of the Middle Kingdom tvrtke Sierra Entertainment. Ona je jedan od likova s kojim se ne može upravljati i jedan od troje početnih heroja igre, koja se može prizvati kako bi pomogla igraču da poveća svoje mogućnosti i efikasnost pri određenim zadacima.

Nüwa također ima važnu ulogu u TV-seriji "My Date With A Vampire (2)" hongkonške TV-kuće ATV. U njoj je razočarana svojim djelom (čovječanstvom), te ga pokušava uništiti kako bi ponovna stvorilo. Taj dan je trebao biti 1.1. 2001., a ostali likovi u seriji je pokušavaju u tome zaustaviti.

Eksterni linkovi 

 Ancient Myths: Nüwa makes men and mends the sky 

Kineska mitologija
Mitološki vladari